ԿՐԹՈՒԹՅԱՆ ԳԻՏՈՒԹՅԱՆ ՍՊՈՐՏԻ ԵՎ ՄՇԱԿՈՒՅԹԻ ՆԱԽԱՐԱՐՈՒԹՅՈՒՆ

ՆՈՐԱՅՐ ՍԻՍԱԿՅԱՆԻ ԱՆՎԱՆ ԹԻՎ 5 ԱՎԱԳ ԴՊՐՈՑ ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ

ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ

ՊԱՏՄՈՒԹՅՈՒՆ

**ՀԵՏԱԶՈՏԱԿԱՆ ԱՇԽԱՏԱՆՔ**

ԹԵՄԱ՝ ԱՐՑԱԽՅԱՆ ՀԱՐՑԻ ԿԱՐԳԱՎՈՐՄԱՆ ԳՈՐԾԸՆԹԱՑԸ 1992-1996ԹԹ.

ՂԵԿԱՎԱՐ՝ պ.գ.թ. ԿԱՐԻՆԵ ՈՍԿԱՆՅԱՆ

ՈՒՍՈՒՑԻՉ՝ ՀԵՐԻՔՆԱԶ ՄԿՐՏՉՅԱՆ

Պատրաստ է պաշտպանության

ԱՇՏԱՐԱԿ 2021

Բովանդակություն

Ներածություն ...................................................................................................................էջ 3

Գլուխ առաջին

Լեռնային Ղարաբաղի գործընթացի կարգավորման սկիզբը ................................էջ 4-13

1.1.Բուդապեշտի գագաթաժողով …………………………………….էջ 14-16

1.2.Լիսաբոնի գագաթաժողով ……………………………………………էջ 17-18

Վերջաբան ……………………………………….էջ 19

Օգտագործված աղբյուրների և գրականության ցանկ …………………էջ 20

Ներածություն

Հայ ժողովրդի կենսական շահերի, Հայաստանի Հանրապետության անվտանգության ապահովման տեսանկյունից Արցախյան հիմնահարցն ունի և ունենալու է առաջնային նշանակություն: Արդեն շուրջ քառորդ դար է, ինչ հակամարտությունը մնում է չկարգավորված,ադրբեջանա-արցախյան սահմանին լարվածությունը պահպանվում է,իսկ 2016թ. ապրիլյան դեպքերն ու ռազմական գործողությունների իրական վտանգը ստիպում է մեզ նորովի արժևորել հակամարտության կարգավորման հիմնական բաղադրատարրերը:

Ակնհայտ է, որ Արցախյան հակամարտության կարգավորման գործընթացն ընթանում է սխալ ձևաչափով, քանի որ փոխզիջումային որոշումներն են հռչակված որպես հակամարտության միակ եղանակ:

Հակամարտությունների կարգավորման այլընտրանքային մեթոդաբանությունը ենթադրում է բանակցային որոշումների հնարավոր մշակումը:Այս ամենը վկայում են այն մասին,թե բանակցային կարգավորման ինչպիսի այլընտրանքային տարբերակներ ունեն կողմերը:Պատերազմը դարձավ Արցախյան հիմնահարցի խաղաղ կարգավորման այլընտրանք:

Ադրբեջանի բարձրագույն ղեկավարությունը բազմիցս տարբեր միջազգային հարթակներում բարձրաձայնում էր հետևյալ թեզը. եթե բանակցությունների միջոցով

նրանք չստանան Ղարաբաղը,ապա դա կանեն ռազմական ճանապարհով,որին մենք ականատես եղանք և 2016թ.ապրիլյան քառօրյա պատերազմի ժամանակ և 2020թ. 44 օրյա պատերազմին:

Ընդհանրապես քննարկելով Արցախյան հիմնահարցի լուծման ռազմական տարբերակը՝ մի բան պետք է հաշվի առնել,թե որքանով է հակառակորդի սպառազինության աստիճանը:Եվ որն էլ զսպօղակ է և ստիպում է կողմերին նստել բանակցությունների սեղանի շուրջ և գտնել խաղաղ կարգավորման ուղիներ:

**Լեռնային Ղարաբաղի հարցի կարգավորման գործընթացը**

1992թ-ին Ադրբեջանի ու Ղարաբաղի միջև սկսված լայնածավալ ռազմական գործողությունները չէին կարող անտեսվել միջազգային ատյանների կողմից: Ռուսաստանի ռազմական, քաղաքական, տենտեսական ազդեցությունը Կովկասում ամենածանրակշիռն էր: Փետրվարի 14-ին Միսնկում, ԱՊՀ պետությունների ղեկավարների հանդիպման շրջանակներում Ելցինը, Տեր-Պետրոսյանը և Մութալիբովը պայամնավորվում են բանակցություններ կազմակերպել երեք երկրների արտաքին գերատեսչությունների ղեկավարների մակարդակով:

Արտգործնախարար Անդրեյ Կոզիրևի միջնորդությամբ փետրվարի 20-ին Մոսկվայում տեղի է ունենում Րաֆֆի Հովհաննիսյանի հանդիպումն իր ադրբեջանցի գործընկեր Հուսեյն Աղա Սադըխովի հետ: Երեքժամյա բանակցություններից հետո Հովհաննիսյանը կրկին հավաստում է Հայաստանի դիրքորոշումը Լեռնային Ղարաբաղի խաղաղապահ ուժեր գործուղելու օգտին` լինեն դրանք ՄԱԿ-ի «երկնագույն սաղավարտներ», թե ԱՊՀ հաշտարար ուժեր[[1]](#footnote-1):

Դարաբաղյան միջնորդության հարցում ներգրավվում է նաև Միացյալ Նահանգները: Սակայն սկզբնական շրջանում թե Արևմուտքի, թե Միացյալ Նահանգների առաքելությունը սահմանափակվում էր Մինսկի խմբում ակտիվ գործունեությամբ: Այն ժամանակ ԵԱՀԿ ձևաչափից առավել ակտիվ գործում էր Ռուսաստանը` երկու ուղղություններով (պաշտաանության և արտաքին գործերի նախարարությունների):

Բազմաթիվ միջնորդական առաքելությունները, տարածաշրջանի խոշոր երկրների ներգրավվածությունը, հայ-ադրբեջանական բարձր մակարդակով հանդիպումները, սակայն, չկանխեցին արյունահեղությունը:

Մարտի 17-21-ը ՄԱԿ-ի գլխավոր քարտուղարի հատուկ բանագնաց, ԱՄՆ նախկին պետքարտուղար Սայրուս Վենսը` ԵԱՀԿ լիազոր պատասխանատու Յանուշ Կուբիշի ուղեկցությամբ, ժամանել էր տարածաշրջան` Բաքու, Գյանջա, Աղդամ, Ստեփանակերտ և Երևան: Հետագայում Վենսն իր պատրաստած զեկույցում նշում էր, որ հակամարտության գոտի ՄԱԿ-ի խաղաղարար ուժեր ուղարկելու անհրաժեշտություն չկա:

Այս ընթացքում դարաբաղյան խնդիրը քննարկվում էր ամենատարբեր ֆորումներում: Մարտի 20-ին` Կիևում ԱՊՀ ղեկավարների հանդիպման ժամանակ, համագործակցության անդամ երկրների նախագահները պատրաստականություն են հայտնում կրակի և թշնամական գործողությունների դադարեցումից հետո հակամարտության գոտի ուղարկել խաղաղության պահպանման հավաքական ուժեր և դիտորդների խումբ:

Մարտի 24-ին, երբ Հելսինկիում ԵԱՀԿ 48 երկրների արտգործնախարարներն ունկնդրում են Յանոշ Կուբիշի զեկույցը Լեռնային Ղարաբաղում տիրող վիճակի մասին, որոշվում է ԵԱՀԿ հովանու ներքո Մինսկում Լեռնային Ղարաբաղի խնդրով հրավիրել խորհրդաժողով, որը ճգնաժամի խաղաղ կարգավորման նպատակով բանակցությունների համար կապահովի մշտապես գործող խորհրդաժողով: Ձևավորվում է Մինսկի խորհրդաժողովի կազմը' հայաստան, Ադրբեջան, Բելառոա, Չեխիա և Սլովակիա, Ֆրանսիա, Գերմանիա, Իտալիա, Ռուսաստան, Շվեդիա, Թուրքիա, ԱՄՆ: Ապրիլի 7-հն Իտալիայի փոխարտգործնախարար Մարիո Ռաֆայելլին նշանակվում է Մինսկի խորհրդաժողովի նախագահ:

ՄԱԿ-ի Անվտանգության խորհուրդը, հաշվի առնելով ԵԱՀԿ ներգրավվածությունը, մարտի 26-ին որոշում է ձեռնպահ մնալ Լեռնային Ղարաբաղում խաղաղարար գործունեությունից, բայց պատրաստականություն է հայտնում աջակցել ԵԱՀԿ ջանքերին: Մարտի կեսերին ԱՄՆ նախագահ Ջ. Բուշը Հայաստանին և Ադրբեջանին հորդորում է դադարեցնել ռազմական գործողությունները: Սակայն հարևան երկները ոչ միայն պատրաստ չէին դադարեցնել մարտական գործողությունները, այլև ստանալով խորհրդային բանակի զենքի և տեխնիկայի իրենց մասնաբաժինները' պիտի դրանք օգտագործեին միմյանց ոչնչացնելու նպատակով:

Հունիսի 23-ին նախատեսված Մինսկի կոնֆերանսը, ուր պետք է քննարկվեին ղարաբադյան հակասարտության կարգավորման խնդիրները, այդպես էլ չկայացավ, որովհետև Ադրբեջանը պահանջում էր մինչ այդ հայկական ուժերից ազատել Շուշին ու Լաչինը, որոնցից առաջինի վերահսկողությունը Լեռնային Ղարաբաղի հայերին հնարավորություն էր տվել դադարեցնել Շուշիից մայրաքաղաք Ստեփանակերտի ավելի քան ութ ամիս շարունակվող անդադար ռմբահարումները, իսկ երկրորդի վերահսկողությունը' ճեղքել շրջափակումն ու ապահովել միակ ցամաքային կապն ու արտաքին աշխարհի հետ: Այսպիսով, կոնֆերանսն այդպես էլ չկայացավ, և ստեղծվեց Մինսկի խումբը: Վերջինս 1992 հուլիսին առաջարկեց պատերազմը դադարեցնել 30 օրով, ապա` օգոստոսին 60 օրով: Հայաստանը և Լեռնային Ղարաբաղը համաձայն էին, Բաքուն` ոչ, քանզի հույսը դրել էր պատերազմի հաղթական ավարտի վրա` ունենալով զինամթերքի և զորքի հսկայական թվային առավելություն[[2]](#footnote-2):

Հունիսի 1-5-ը Հռոմում տեղի է ունենում Լեռնային Ղարաբաղի հարցով ԵԱՀԿ Մինսկի խմբի անդամ 11պետությունների արտակարգ նիստ: Ամռան ընթացքում կայացան նման ևս չորս հանդիպումներ (երկրորդ հանդիպում' հունիսի 15-20, երրորդ` հուլիս, չորրորդ` հուլիսի 31-օգոստոսի 5, հինգերորդ` սեպտեմբերի 7-10):

Այդպիսով Մինսկի խումբը սկսեց իր գործունեությունը: ԵԱՀԿ-ն Հռոմի բանակցություններով փորձում էր վերականգնել 1992թ. մարտի վիճակը, որպեսզի հնարավոր լիներ վերականգնել Մինսկի խորհրդաժողովի անցկացումը, սակայն բոլոր հինգ հանդիպումներն էլ անարդյունդ ավարտվեցին, բանակցություններն ապաոդյուն էին. Մինսկի խորհրդաժողով հրավիրելու փորձերը ձախողվեցին:

1992թ. ամռանը և աշնանը ռազմական գործողությունները շարունակվում էին, սակայն քաղաքական տեսանկյունից Հայաստանի ղեկավարության հարաբերությունները միջազգային ասպարեզում էապես նպաստում էին, որ պատերազմում հայերը հույս ունենան:

Դեկտեմբերի 7-9 ժնևում տեղի էին ունենում դարաբաղյան ոչ պաշտոնական բանակցությոասնր Հայաստանի, Ադրբեջանի, Ռուսաստանի, ԱՄՆ-ի և Թուրքիայի ներկայացուցիչների մասնակցությամբ, իսկ մի քանի օր անց` դեկտեմբերի 11-15-ը, Ստոկհոլմում` Մինսկի Խմբի հանդիպում և ԵԱՀԿ արտգործնախարարների նիստ: 1993թ հունվարի 5-8-ը Մոսկվայում շարունակվում են նախորդ տարի սկսված շփումները Հայաստանի, Ադրբեջանի, ԱՄՆ-ի, Ռուսաստանի ու Թուրքիայի ներկայացուցիչների մասնակցությամբ: Բանակցությունների ժամանակ պատրաստվեց մարտերի դադարեցման համաձայնագիր, բայց Բաքուն անսպասելիորեն հետ կանչեց իր ներկայացուցչին: Հունվարի 18-24-ը Ռաֆայելլին այցելեց Բաքու և Երևան, մինչ տարածաշրջան այցը Թուրքիայում հանդիպեց ԵԱՀԿ-ում այդ երկրի ներկայացուցչին: Մինչև Քելբաջարի գրավումը ժնևում մարտի 17-21-ը Մինսկի խմբի մասնակցությամբ «5+1» ձևաչափով կայացավ դարաբաղյան հարցով հնգյակի/Հայաստան, Ադրբեջան, Ռուսաստան. ԱՄՆ, Թուրքիա և ԵԱՀԿ / նոր հանդիպում: Բաքուն հրաժարվեց այդ ձևաչափով հանդիպումներին մասնակցելուց, այդ հարցում Անկարան աջակցում էր Բաքվին: Հայկական կողմն ակնկալում էր, որ ադրբեջանցիները լուրջ դիմադրություն պետք է ցույց տան, սակայն բանակցությունները չավարտված, դարաբաղյան ուժերը գրավում են Քելբաջարի շրջանն ամբողջությամբ:

1993թ. մարտին, երբ հայկական ուժերն անցել էին հակահարձակման, առաջարկվեց կոնֆլիկտի գոտի ուղարկել ԵԱՀԿ ներկայացուցիչներ տեղում հարցերը պարզաբանելու և զինադադար հաստատելու համար: Ադրբեջանական կողմը մարտի 16-ին ընդունում է Մինսկի խմբի այդ որոշումը, բայց հայտարարում է որ հայկական կողմը գործում է այդ որոշմանը հակառակ և շարունակում է լայնածավալ հարձակումը: Քելբաջարի կորստից հետո ադրբեջանական կողմը մարտի 29-ին դիմում է ՄԱԿ-ին հայկական կողմի վերաբերյալ բանաձև ընդունելս համար: Քելբաջարի գրավմանը ամենակոշտը արձագանքեց Անկարան: Ապրիլի 4-խ Թուրքիան փակեց Հայաստանի հետ սահմանը, նախագահ Օզալը դատապարտ!, հայերի ագրեսիան և հայտարարեց, որ Թուրքիան երբեք չի համաձայնի Հայաստան- կողմից Ադրբեջանի տարածքների մի մասի գրավմանը և մտադիր է իրական քայլն- ձեռնարկել ագրեսիան սանձելու համար: Ապրիլի 5-ին ամերիկյան կողմը պահանջում է Հայաստանից զորքերը դուրս բերել Ադրբեջանի տարածքներից[[3]](#footnote-3):

Ապրիլի 30-ին ՄԱԿ-ի Անվտանգության խորհուրդն արձագանքեց 8/, բանաձևով՝ պահանջելով անհապաղ դադարեցնել բոլոր ռազմական գործողություններն ու թշնամական ակտերը, դուրս բերել զինված ուժերը: Բաքուն իհարկե, կողմ էր որ հայերը դուրս գան զբաղեցրած տարածքներից, սակայն ռազմական գործողությունների դադարեցման գնով: Ադրբեջանը մեծ հույսեր` կապում ռուսական զորամիավորումների հնարավորությունների օգտագործես, հետ: 1993թ. հունիսին Ռուսաստանի աջակցությամբ պայմանավորվածություն ձեռ բերվեց ռազմական գործողությունների սահմանափակման վերաբերյալ, սակա. Ադրբեջանը վերսկսեց հարձակումները հունիսի 12-ին:

Հուլիսի 29-ին ՄԱԿ Անվտանգության խորհուրդն ընդունեց հաջորդ թիվ 8 բանաձևը` դատապարտելով թշնամական գործողությունները, մասնավորապես հարձակումները քաղաքացիական անձանց վրա, ռմբակոծումները, պահանջել անհապաղ դադարեցնել ռազմական գործողությունները: Ռուսաստանի աջակցությամբ օգոստոսի 18-ին կողմերը հինգ օրով դադարեցրին կրակը, բայց և, խախտվեց: Նոր հրադադար` 10 օրով, հաջողվել է հաստատել օգոստոսի 31-ին: Միջնորդները կարողացան հասնել այն բանին, որ հրադադարը պահպանվի 50 օր, սակայն ադրբեջանցիները այն խախտեցին հոկտեմբերի 21-ին` դրանից հետո կորցնելով ԼՂՀ տարածքի հարակից ամբողջ հարավ-արևմտյան հատվածը:

ՄԱԿ-ի Անվտանգության խորհուրդը հոկտեմբերի 14-ին ընդունեց թիվ 874 բանաձևը, որը կողմերին կոչ էր անում Ռուսաստանի աջակցությամբ` ուղիղ բանակցությունների միջոցով հաստատված զինադադարը դարձնել արդյունավետ և մշտական, ողջունում Մինսկի խմբի առաջարկած Անվտանգության խորհրդի թիվ 822 և 853 բանաձևերի իրականացման անհետաձգելի միջոցառումենրի հարմարեցված ժամանակացույցը և հորդորում իրականացնել այն: Թիվ 874 բանաձևում կոչ էր արվում դուրս բերել զինուժը գրավյալ տարածքներից և թշնամական գործողությունների դադարեցում:

Ադրբեջանը մերժեց բանաձևը, քանի որ այն, թեև նախատեսում էր դարաբաղյան ուժերի դուրս բերում գրավյալ տարածքներից, բայց մյուս կողմից ենթադրում էր Ադրբեջանի' Հայաստանի և Լեռնային Ղարաբաղի շրջափակման վերացում, իսկ դա իրենց ձեռնտու չէր[[4]](#footnote-4):

Նոյեմբերի 12-ին ընդունված 884 բանաձևում ՄԱԿ Անվտանգության խորհուրդը արդեն ստիպված էր դատապարտել հրադադարի խախտումը, որի հետևանքով ռազմական գործողությունները վերականգնվել էին ու սաստկացել: Ադրբեջանը կարծես սկսել էր հասկանալ, որ հրադադարի խախտումները ոչ միայն անպատիժ չեն մնում պատերազմի դաշտում, այլև կարող են դատապարտվել ՄԱԿ Անվտանգության խորհրդի կողմից. 1993թ. վերջին հաջողվեց պայմանավորվել Ադրբեջանի և ԼՂՀ նախագահների հետ դեկտեմբերի 17-ին հրադադար հաստատելու մասին: Փաստաթղթի վերաբերյալ համաձայնությունը Ստեփանակերտից էր ստացվել միայն, Բաքուն ժամանակ էր ձգում: Ռ.Քոչարյանը միակողմանիորեն դադարեցրել էր կրակը' սպասելով պատասխանի: Միայն դեկտեմբերի 19-ին Բաքվից ստացվեց պատասխան, որը բոլորովին այն չէր ինչ սպասվում էր. նախապատրաստվում էր ադրբեջանական զորքերի լայնածավալ հարձակում: Հրադադար հաստատելու վերաբերյալ հաջորդ փորձը դեկտեմբերի 30-ին եղավ: Ստեփանակերտը կողմ էր, Բաքուն կրկին չպատասխանեց[[5]](#footnote-5):

Ռուսաստանի պաշտպանության նախարար Պավել Գրաչովը 1994թ. փետրվարի 18-ին Մոսկվա էր հրավիրել իր հայ և ադրբեջանցի գործընկերներ Սերժ Սարգսյանին և Մամեդռաֆի Մամեդովինատորագրվեց արձանագրություն, որով մարտի 1-ից նախատեսվում էր կրակի դադարեցում: Արձանագրությունը, որը մայիսյան հրադադարի հիմքը դարձավ, ենթադրում էր ուժերի դուրսբերում գրսւվյալ տարածքներից, մինչդեռ Լեռնային Ղարաբաղի կարգավիճակը որոշվում է հետագայում:

Դեռևս 1993թ. դեկտեմբերին Կիրգիզիայի խորհրդարանի և ԱՊՀ միջխորհրդարանական վեհաժողովի նախագահ Մեդիթխան Շերիմկուլովը մասնակցել էր Ալանդների Մարիեհամն քաղաքում դարաբաղյան կարգավորման սեմինար-հանդիպմանը, հենց այդտեղ էլ ձևավորվեց Լեռնային Ղարաբաղի հարցով խաղաղարար խումբ: Շերիմկուլովը առաջարկել էր հաջորդ հանդիպումն անցկացնել և կողմերի միջև երկխոսությունը շարունակել Բիշկեքում: Մինչ այդ ' մարտի վերջերին, ապրիլի առաջին օրերին Բաքու, Երևան և Ստեփանակերտ էր այցելել Շերիմկուլովի խաղաղարար խումբը:

1994թ. մայիսի 4-5-ը Կիրգիզիայի մայրաքաղաքում հավաքվում են խոլարդարանների առաջին դեմքերը, բացի Գուլիևից: Նախագահ Ալիևը մեկնել էր Բրյոաել, որտեղ մայիսի 4-ին ՆԱՏՕ-ի կենտրոնակայանում ստորագրել էր Ադրբեջանի` «Գործընկերություն հանուն խաղաղութան» ծրագրին միանալու փաստաթուղթ: Գուլիևը մնացել էր Բաքվում` «տնօրինելու» Ադրբեջանի գործերը, մինչ կվերադառնար Ալիևը:

Այդ պատճառով էլ Բիշկեք էր եկել խորհրդարանի փոխնախագահ Ջալիլովը: Բիշկեքյան արձանագրության էությունը կրակի դադարեցման կոչն էր: կարևոր էր, որ խորհրդարանների ղեկավարներն էին հորդորում դադարեցնել կրակը: Ընդհանուր պայմանավորվածության արդյունքում հատուկ ընտրվել էր մայիսի 9-ի գիշերը, քանի որ Խորհրդային Միության բոլոր ժողովուրդների հիշողության մեջ դա Հաղթանակի օրն էր: Դրանով փորձում էին ցույց տալ դարաբաղյան հակամարտության հարցում հաղթանակում է խոհեմությունը:

Բիշկեքյան արձանագրությունում ասվում էր, որ մայիսի 4-5-ը Բիշկեք քաղաքում անցկացված հանդիպման մասնակիցները վճռականություն արտահայտեցին ամենայն կերպ օժանդակել Լեռնային Ղարաբաղում և նրա շուրջը զինված հակամարտության դադարեցմանը...., հակամարտող կողմերին կոչ արեցին լսել ողջախոհության ձայնը, մայիսի 8-ի լույս 9-ի կեսգիշերին դադարեցնել կրակը` հիմնվելով 1994թ. փետրվարի 18-ի արձանագրության վրա և արդյունավետ աշխատանքի սեղմ օրերի ընթացքում այն ամրապնդել հուսալի, իրավաբանորեն պարտավորեցնող համաձայնագրի ստորագրման միջոցով, որը նախատեսում էր ռազմական և թշնամական գործողութունները չվերսկսելու ապահովման մեխանիզմ, գրավված տարածքներից զորքերի դուրսբերում և հաղորդակցման ուղիների գործունեության վերականգնում, փախստականների վերադարձ:

Փաստաթղթի տակ ստորագրում են Հայաստանի, Լեռային Ղարաբաղը, Ռուսաստանը, Կիրգիզիան և ԱՊՀ-ի ու Ռուսաստանի արտգործնախարարության ներկայացուցիչները: Ադրբեջանի խորհրդարանի փոխնախագահը մերժում է ստորագրել:

Մայիսի 9-ին Հաղթանակի օրը, Կազիմիրովը Բաքվում` հյուրանոցի իր համարում, շարադրում է մեկ այլ` կրակի դադարեցման փաստաթուղթ, ապա Ադրբեջանի մայրաքաղաքից մանրամասները համաձայնեցնում Երևանի և Ստեփանակերտի հետ: Նույն օրն Ալիևի առանձնասենյակում Մամեդռաֆի Մամեդովն իր ստորագրությունը դնում է այդ փաստաթղթի տակ

Այսպիսով` մայիսի 9-ին Ադրբեջանի պաշտպանության նախարարը, հաջորդ օրը Հայաստանի պաշտպանության նախարարը, իսկ մայիսի 11-ին Լեռնային Ղարաբաղի պաշտպանության բանակի հրամանատարը, «արձագանքելով «Բիշկեքյան արձանագրության» կոչին և ի կատարումն 1994թ. փետրվարի 18-ի արձանագրության դրույթների», նամակ են հղում Ռուսաստանի պաշտպանության և արտաքին գործերի նախարարներին' հայտնելով 1994թ. մայիսի 10-ի լույս 11-ի գիշերը հակամարտող կողմերի' կրակը դադարեցնելու պատրաստականությունը:

Մայիսի 12-ին ղարաբաղա-ադրբեջանական ճակատում հրադադարն ուժի մեջ է մտնում: Մայիսի 16-ին Մոսկվայում բիշկեքյան պայմանագրի ձևակերպման նպատակով տեղի է ունենում Սերժ Սարգսյանի, Մամեդռաֆի Մամեդովի և Մանվել Բաբայանի հանդիպումը, որի ընթացքում քննարկվում է «1994թ. փետրվարի 18-ի արձանագրության իրականացման կարգի արձանագրությունը» փաստաթուղթը: Համաձայնագիր է ստորագրվում կրակը դադարեցնել մայիսի 17-ի ուղիղ կեսգիշերից, ինչպես նաև պատրաստվում է փաստաթուղթ, որով նախատեսվում էր դարաբաղյան և ադրբեջանական զորքերի տարանջատում, կողմերի միջև բուֆերային գոտու ստեղծում, խաղաղարար ուժերի տեղակայում: Փաստաթուղթը ստորագրում են Պավել Գրաչովը, Սերժ Սարգսյանը և Մանվել Բաբայանը: Մամեդովը փաստաթուղթը չի ստորագրում, նրան շտապ կանչում են Բաքու: Թեպետ Ադրբեջանը հրաժարվում է ստորագրել մոսկովյան համաձայնագրի ամփոփիչ արձանագրությունը, դարաբաղյան հակամարտության գոտում տևական հրադադարի սկիզբ է դրվում[[6]](#footnote-6):

Ղարաբաղում վերջապես հրադադար է հաստատվում, վերջապես կանխվում է արյունահեղությունը:

Ռուսաստանի ջանքերով հաստատված հրադադարը ԵԱՀԿ արևմտյան երկրները միանշանակ չընդունեցին: ճիշտ է, Բաքվում Միացյալ Նահանգների դեսպան Ռիչարդ Կոզլարիչը հայտարարեց, թե կարգավորման հարցում Վաշինգտոնը չի դիմակայել Ռուսաստանին, սակայն որոշ հայտարարություններ և գործողություններ խոսում էին, որ Արևմուտքը մտահոգված էր Կովկասում Կրեմլի ազդեցության ավելի ուժեղացումով: «Մենք միայն ձգտում ենք, որ գործընթացն ընթանա ԵԱՀԿ շրջանակներում: Այդ նպատակով մենք Ռուսաստանի հետ բանակցություններ ենք վարում: Մենք հավատում ենք, որ Ռուսաստանը տարածաշրջանում ձգտում է խաղաղության»,- ասում էր Կոզլարիչը:

Մինսկի խմբում արևմտյան գործընկերների համար Ռուսաստանին զսպելը պակաս կարևոր առաջադրանք չէր, քան իրական առաջընթացը կարգավորման գործում: Ռուս միջնորդի յուրաքանչյուր առանձին այցը հակամարտության գոտի շվեդների, ֆինների և ամերիկացիների մոտ ջղաձգություն էր առաջ բերում: Բանավիճային էր զինված հակամարտության դադարեցման համաձայնագրի ստորագրման վայրի որոշումը:

Համաձայնագրի նախագծում արդեն նշված էր Մոսկվայի անունը: Դա համաձայնեցված էր հակամարտող բոլոր կողմերի հետ, սակայն Անդերս Բյուրներն ամեն կերպ փորձում էր հասնել նրան, որ համաձայնագրի նախագծում արդեն նշված Մոսկվայի դիմաց դատարկ թողնվեր, այսինքն' ստորագրման վայրի հարցը բաց թողնել:

Ռոաաստան-ԵԱՀԿ հակասությունների պատճառով երբեմն Մոսկվան և Մինսկի խումբը գործում էին առանձին: Պատահում էր, որ նույն օրը Կազիմիրովը և էլիասոնը Երևանում հանդիպում էին Տեր-Պետրոսյանի հետ, բայց առանձին: Նման բան տեղի էր ունենում նաև Բաքվում և Ստեփանակերտում: Ավելին, Կազիմիրովը ցուցադրաբար չէր մասնակցում Մինսկի խմբի հանդիպումներին և էլիասոնի տարածաշրջան կատարած հաճախակի այցելություններին, այլ նախընտրում էր հակամարտող կողմերի մայրաքաղաքներում բանակցություններ վարել միայն Ռուսաստանի անունից:

Ռուսաստանը բացարձակ առաջնահերթություն էր տալիս արյունահեղության դադարեցմանը: Մինսկի խմբի արևմտյան երկրները կողմ էին, եթե ձեռք բեկեր հենց ԵԱՀԿ միջնորդությամբ:

1994թ-ի մայիսյան զինադադարից հետո շարունակվում են ռուսական և Մինսկի խմբի առաքելությունների պարբերական այցերը Բաքու, Երևան և Ստեփանակերտ: Հուլիսի 27-ին հակամարտության կողմերը հաստատում են կրակի դադարեցումը պահպանելու իրենց պարտավորությունները: Սերժ Մարզպանը, Սամվել Բաբայանը և Մամեդռաֆի Մամեդովը նամակ են հղում Պավել Գրաչովի ու Անդրեյ Կոզիրևի, ինչպես նաև` Վլադիմիր Կաիզմիրովի և Յան էլիասոնի անուններով: Սա, ըստ էության, մինչ օրս միակ փաստաթուղթն է, որով կողմերը պարտավորվել են պահպանել զինադադարը:

Բիշկեքից հետո Ռուսաստանի միջնորդական առաքելությունը վերցնում` իր ձեռքը: Հայաստանում Լեռնային Ղարաբաղի ներկայացուցիչ Մանվել Սարգսյանը Մոսկվայում ամիսներ շարունակ, մինչև Բուդապեշտի գագաթաժողովը, մասնակցել է «Քաղաքական մեծ համաձայնագիր» կոչված փաստաթղթի վրա, որը մի քանի ամսում ունեցել է 13-14 տարբերակ:

Ադրբեջանը համաձայնեց եռակողմ փաստաթղթեր ստորագրել: Մայիսյան հրադադարից հետո ռուսները խաղաղապահներ ուղարկելու մանդատ ստացան ԵԱՀԿ-ից:Փաստորեն, ԵԱՀԿ-ն մանդատը տվել էր և մի կողմ քաշվել: «Մեծ քաղաքական համաձայնագիր» հիմքով պետք է դարաբաղյան գոտի մտցվեին ռուսական խղաղարար զորքեր: Բայս երբ փաստաթուղթը դրեցին սեղանին, Ադրբեջանը հրաժարվեց եռակողմ հանդիպումից: Գտնվեց փոխզիջումը, բանակցությունները սկսեցին կեչել «փորձագետների խորհրդատվություն», ընդ որում` փակ: Մի քանի փուլերով և օրեր շարունակվող բանակցություններ էին, սեղանին դրվել էր փաստաթուղթ, գծվում էր այն վիճակը, որով ռուսական խաղաղարար զորքը խետք է մտներ, նպատակը սա էր:

Օգոստոսին, սեպտեմբերին, ապա և նոյեմբերին անցկացված եռափող խորհրդատվությունների «դիրիժորը» Կազիմիրովն էր, թեև քննարկումներին միացել էր նաև Մինսկի խումբը:

Իսկ մինչ այդ` սեպտեմբերի 8-9-ին, Ռուսաստանի միջնորդությամբ Մոսկվայում տեղի էին ունեցել երկկողմ' Տեր-Պետրոսյան-Ալիև, ապա նախագահների եռակողմ հանդիպում դարաբաղյան կողմի` Քոչարյանի մասնակցությամբ: Սեպտեմբերի 27-ին Հայաստանի և Ադրբեջանի նախագահները հանդիպել են Նյու Յորքում` ՄԱԿ-ի կենտրոնակայանում : Հոկտեմբերի վերջերին, նոյեմբերի առաջին օրերին Հարավային Կովկաս էր ժամանել ՄԱԿ-ի գլխավոր քարտուղար Բուտրոս Ղալին, դարաբաղյան կարգավորման հեռանկարը քննարկել Ալիևի, Տեր-Պետրոսյանի և Քոչարյանի հետ:

**Բուդապեշտի գագաթաժողովը**

Հունգարիայի մայրաքաղաքում 1994թ. դեկտեմբերի 5-6-ը տեղի ունեցավ ԵԱՀԿ գագաթաժողովը, եզրափակիչ փաստաթղթի երկրորդ «Տարածաշրջանային խնդիրներ» բաժնում անդրադարձ կար դարաբաղյան հակամարտությանը: «Լեռնային Ղարաբաղի հակամարտության (կարգավորման) ուղղված ԵԱՀԿ գործունեության ակտիվացման» փաստաթղթում հստակ ասվում էր, որ մայիսի 12-ի հրադադարը հաստատվել է Ռուսաստանի միջնորդական ջանքերի շնորհիվ Աինսկի խմբի օժանդակությամբ:

Փաստաթղթի կետերից մեկով նախատեսվում էր հակամարտության գոտում խաղաղության պահպանման նպատակով ԵԱՀԿ բազմազգ ուժեր ծավալել: Վիեննայում պետք է ստեղծվեր ԵԱՀԿ Բարձր մակարդակի ծրագրավորման խումբ, որի վրա էին դրվելու խաղաղապահ ուժերի կազմավորման և ղեկավարման պարտականությունները: Նախատեսվում էր ստեղծել ԵԱՀԿ հավաքական միջազգային ուժեր, որոնք ՄԱԿ-ի Անվտանգության խորհրդի համապատասխան բանաձևի ընդունումից և հակամարտող կողմերի համաձայնությունից հետո պետք է տեղակայվեին դարաբաղյան հակամարտության գոտում: Օրակարգից հանվեց ԱՊՀ խաղաղապահ ուժեր տեղակայելու ռուսական առաջարկը:

Իրականում միայն երկու երկիր էր պատրաստ խաղաղապահ զորքեր ուղարկել Կովկաս` Ռուսաստանը և Թուրքիան: Հայաստանի և Լեռնային Ղարաբաղի համար անընդունելի էր թուրքերի, իսկ Ադրբեջանի համար` ռուսների ներկայությունը:

Բուդապեշտի գագաթաժողովից հետո` 1995թ. հունվարին, ձևավորվեց Աինսկի խմբի համանախագահությունը, որով մեղմվեցին հակասությունները Ռուսաստանի և Արևմուտքի միջև: Հունվարի վերջերին Բաքվում Ալիևը, Երևանում Տեր-Պետրոսյանը, Ստեփանակերտում` Քոչարյանն ընդունեցին Կազիմիրովին և Բյուրներին:

Պրահայում մարտի 30-31-ը ԵԱՀԿ ավագ պաշտոնատար անձանց հանդիպմանը վերահաստատվեց, որ Լեռնային Ղարաբաղը հակամարտության կողմ է, բանակցությունների բոլոր փուլերի, ներառյալ Մինսկի խորհրդաժողովի մասնակիցը:

1995թ. ապրիլին Մինսկի խմբի համանախագահությունում Շվեդիային փոխարինեց Ֆինլանդիան: Մինսկի խորհրդաժողովի համանախագահ նշանակվեց Հեյկի Տալվիտիեն, Մինսկի խմբում' Ռենե Նիբերգը: Ֆինլանդիայի համանախագա-հության ամանախագահության շրջանում Մինսկի խմբում հակասությունները' մի կողմից Ռուսաստանի, մյուս կողմից' Արևմուտքի միջև, անհամեմատ հարթվեցին:

Հոկտեմբերի 24-ին Նյու Յորքում, ՄԱԿ-ի Գլխավոր վեհաժողովի շրջանակներում, տեղի ունեցավ հանդիպում Տեր-Պետրոսյանի և Ալիևի միջև: Նոյեմբերի վերջին Բոննում կայացած Մինսկի խմբի հերթական հանդիպմանը որոշվում է ուղիղ բանակցություններ սկսել Երևանի և Բաքվի միջև, հայկական կողմից բանագնաց է նշանկավում ժիրայր Լիպարիտյանը, Ադրբեջանից' Վաբա Գուլուզադեն:

Մայիսյան զինադադարից հետո բանակցությունները ծավալվում են մի փաստաթղթի շուրջ, որը նպատակ ուներ վերացնել հակամարտության հետևանքները, բայց որը, Վարդան Օսկանյանի խոսքերով, չէր քննարկում Լեռնային Ղարաբաղի քաղաքական կարգավիժակի հարցը. «1994-1997թթ. փաստաթուղթը, որը ռուսական նախաձեռնություն էր, ավելի շատ ռազմական հակամարտության հետևանքների վերացմանն էր միտված' զինադադար, տարածքների վերադարձ: Բանակցությունները հիմնականում Մոսկվայում էին ընթանում, դա տևեց մինչև Լիսաբոնի գագաթաժողով: Այս ընթացքում երբեք հարցի կամ ամբողջական վսսստաթդթի շուրջ համաձայնությանը մոտ չենք եղել, ուղղակի միշտ այդ փաստաթուղթը եղել ե սեղանի վրա դրված, քննարկվել է, բայց չի եղել պահ, որ եղած լինենք»:

1996թ-ը բանակցությունների ամենաինտենսիվ տարիներից էր: Մոսկվայում հունվարին տեղի ունեցավ եռակողմ բանակցությունների հերթական փուլը: Պատվիրակություններին ընդունեց Ռուսաստանի արտգործնախարար Եվգենի Պրիմակովը: Հունվարի 18-ին Բորիս Ելցինը Կրեմլում հանդիպեց Տեր-Պետրոսյանի և Ալիևի հետ, հաջորդ օրը' ԱՊ< մոսկովյան գագաթաժողովում, նա Պրիմակովին հանձնարարեց մոտիկից զբաղվել լեռնային Ղարաբաղի խնդրով:

Հունվար, փետրվար և մարտ ամիսներին հակամարտության գոտի են այցելում Մինսկի խմբի միջնորդները, մարտի 1-ին ԵԱՀԿ գործող նախագահ, Շվեյցարիայի արտգործնախարար Ֆլավիո Կոտտին Բաքվում, ապա Երևանում դարաբաղյան կարգավորման հեռանկարը քննարկում է Ալիևի և Տեր-Պետրոսյանի հետ: Մարտի վերջին օրերին Մոսկվայում Մինսկի խմբի հովանու ներքո տեղի ունեցավ եռակողմ բանակցությունների հերթական փուլը: Ապրիլի 16-ին ֆինն և ռուս համանախագահներ Հեյկի Տալվիտիեն ու Վալենտին Լոզինսկին ՄԱԿ-ի Անվտանգության խորհրդին ներկայացրին զեկուցագիր, որում ասվում էր, թե Հայաստանը, Ադրբեջանը և Լեռնային Ղարաբաղը փոխզիջումների ցանկություն չէն ցուցաբերում:

1996բ մայիսի 6-10-ը հետհակամարտային շրջանի ամենամարղասիրական օրերն էին: Պրիմակովը Բաքվում Ալիևի հետ բանակցություններից հետո ժամանում է Եոևան' ռուսական օդանավով իր հետ Հայաստան բերելով 35 հայ ռազմագերիների և պատանդների: Պրիմակովի պատվիրակությունը Երևանից մեկնում է Ստեփանակերտ, բանակցություններ վարում Քոչարյանի հետ: Մայիսի 9-ին Ռուսաստանի արտգործնախարարը Երևանում հանդիպում է Տեր-Պետրոսյանի հետ, հաջորդ օրը կրկին ուղևորվում Բաքու' իր հետ տանելով 67 ադրբեջանի ռազմագերիների և պատանդների:

Մինչև տարեվերջ` ԵԱՀԿ Լիսաբոնի գագաթաժողովը, Մինսկի խմբի հովանու ներքո եռակողմ բանակցություններ տեղի ունեցան Մոսկվայում և Հելսինկիում: Հոկտեմբերի 25-ին Մոսկվայում Սևծովյան տնտեսական համագործակցության անդամ պետությունների ղեկավարների նիստի շրջանակներում Տեր – Պետրոսյանը առանձին հանդիպեց Դեմիրելի և Ալիևի հետ:

**Լիսաբոն**

1996թ. դեկտեմբերի 2-3-ը Պորտուգալիայի մայրաքաղաքում կայացավ ԵԱՀԿ գագաթաժողովը, որի օրակարգում Եվրոպայի անվտանգության հայեցակարգի քննարկումն էր: Թեև անցկացվեց մեկ տասնյակից ավելի հանդիպում, սակայն բանակցությունները որևէ արդյունքի չհանգեցրեցին: Փաստաթղթի 20-րդ կետով միայն նախատեսվում էր անդրադառնալ Լեռնային Ղարաբաղին:

Հայ քաղաքական իրականության մեջ Լիսաբոնն ընկալվեց և մնաց որպես դիվանագիտական պարտություն և Հայաստանի միջազգային մեկուսացում: Ալեքսանդր Արզումանյանը, սակայն, ընդգծում է, որ Լիսաբոնը դարաբաղյան բանակցությունների պատմագրության մեջ նախ և առաջ մնաց որպես Ադրբեջանի չիրականցված ցանկություն:

Հայաստանն ու Ադրբեջանը չկարողացան համաձայնության գալ ձևակերպումների շուրջ, նրանցից յուրաքանչյուրը սպառնաց, որ կօգտվի վետոյի իր իրավունքից, եթե քվեարկութան չդրվի չհամաձայնեցված որևէ ձևակերպում: Այդ պատճառով, Լեռնային Ղարաբաղին վերաբերող պարբերությունը հանվեց հռչակագրի տեքստից: Հռչակագիրն ամբողջությամբ ընդունվելուց հետո ԵԱՀԿ գործող նախագահ Ֆլավիո Կոտտին փորձեց մի հայտարարություն ներկայացնել, որ հիմնվում էչ երեք սկզբունքների վրա` Հայաստանի և Ադրբեջանի տարածքային ամբողջականության, Ադրբեջանի կազմում Լեռնային Ղարաբաղի ամենաբարձր աստիճանի ինքնակառավարման ապահովում, Լեռնային Ղարաբաղի և նրա բնակչության երաշխավորված անվտանգություն[[7]](#footnote-7):

Բաքուն Ապառնում էր խափանել փաստաթղթերի ընդունում, եթե Լեռնային Ղարաբաղի վերաբերյալ վերջնական փաստաթղթում չհաստատվի Ադրբեջանի տարածքային ամբողջականությունը: Լեռնային Ղարաբաղի վերաբերյալ ԵԱՀԿ հայտարարության տեքստի մշակման բանակցություններն ավարտվել էին ապարդյուն: Արդյունք չէր տվել նաև դեկտեմբերի 2-ին Հայաստանի և Ադրբեջանի նախագահների հանդիպումը:

Լիսաբոնը մի փուլ էր, որի ընթացքում Ադրբեջւսնը և Արևմուտքը համոզվեցին, որ Հայաստանը ճնշումներին տեղի չի տալու:

1995թ. դեկտեմբերից մինչև 1996թ. նոյեմբեր, Մինսկի խմբին զուգահեռ, տեղի էին ունենում Հայաստանի և Ադրբեջանի նախագահների խորհրդականներ Լիպարիտյանի և Գուլուզադեի գաղտնապահական հանդիպումններ եվրոպական քաղաքներում, սակայն ապարդյուն:

Գագաթաժողովում Երևանն օգտվեց վետոյի իրավունքից, սակայն հետագայում երբ Միսնկի խմբի համանախագահությունը ներկայացրեց կարգավորման առաջարկներ` «փաթեթային» և «փուլային», հիմնված էին Լիսաբոնի սկզբունքների վրա: Այս իմաստով Լիսաբոնը թողեց իր բացասական հետքը:

1996թ դեկտեմբերի 30-ին ԵԱՀԿ Մինսկի խմբի համանախագահությունը Ֆինլանդիայից փոխանցվեց Ֆրանսիա: Ձևավորվեց եռանախագահության ինստիտուտ: Այսպիսով` կարգավորման գործընթացում ներգրավվեցին կովկասյան տարածաշրջանում շահեր հետապնդող երեք պետություններ' Ռաաստանը, Միացյալ Նահանգները և Եվրամիությունը` ի դեմս Ֆրանսիայի:

Վերջաբան

Ապրիլյան պատերազմից հետո ԵԱՀԿ դեսպանների հետ հանդիպման ժամանակ Հայաստանի Հանրապետության նախագահը հայտարարում է,որ եթե Ադրբեջանը շարունակի ռազմական ոտնձգությունները, ապա Հայաստանը կճանաչի Լեռնային Ղարաբաղի անկախությունը,իսկ Ադրբեջանը հրապարակավ հայտարարում է,որ երբեք չի ճանաչելու Արցախի անկախությունը և ոչ մի տարածքային զիջման դիմաց:

Արցախյան հարցի կարգավորման այլընտրանքային համատեքստում առնվազն պետք է քննարկվեն ու հայեցակարգային տեսքի բերվեն ամեն հնարավոր տարբերակներ:Մինչ օրս Արցախի կառավարությունը, որքան հայտնի է,պաշտոնական հստակ դիրքորոշում չի հայտնել,թե տարածաշրջանային ո՞ր ինտեգրացիոն մոդելի՝ Եվրոպականի թե Եվրասիականի մեջ է տեսնում իր ապագան:

Պետք է իրատես լինել և հասկանալ,որ միջազգային հանրությունը երկար չի հանդուրժելու Լեռնային Ղարաբաղի շուրջ ստեղծված իրադրությունը,քանի որ այն սպառնում է տարածաշրջանային համագործակցությանն ու անվտանգությանը,ինչպես նաև Արևմուտքի նավթային շահերին:Վտանգավոր մոլորությունն այն է, թե Ղարաբաղի հակառակորդը միայն Ադրբեջանն է,իրականում հակառակորդը միջազգային հանրությունն է,ինչին ականատես եղանք նրանց լռությանը 2020թ. պատերազմին:Լեռնային Ղարաբաղի կարգավորման գործընթացը չափազանց բարդ ու տևական երևույթ է,որտեղ պահանջվում է խիստ համախմբվածություն,ռազմավարական ու մարտավարական ծրագրերի մասնագիտական մշակումներ ու իրականացում:Ինչպես ինքնորոշման մյուս բոլոր հակամարտությունների դեպքում, ԼՂ հակամարտության դեպքում էլ,ամենայն հավանականությամբ խնդիրը չի լուծվի բանակցությունների արդյունքում:Եվ այդ բանակցային գործընթացում դիրքային պայքարի հաջողությունը կարող է կարևոր նախադրյալ դառնա վերջնական ավելի շահեկան լուծումներ ապահովելու համար:

ԼՂ հակամարտության կարգավորման արդյունքը ոչ միայն կենսական նշանակություն ունի հայության ինքնության պահպանման և աշխարհում արժանապատիվ տեղ ունենալու տեսակետից,այլև հայկական երկու պետությունների կենսունակության ամենալուրջ փորձությունն է:

Օգտագործված գրականության ցանկ

1.Թորոսյան Տ.,Լեռնային Ղարաբաղի հակամարտության կարգավորումը միջազգային իրավունքի շրջանակներում,Երևան,2008:

2.Հակոբյան Թ.,Կանաչ ու սև. Արցախյան օրագիր,Երևան-Ստեփանակերտ,2008:

3.Митяев В.Г.,Карабахский конфликт в контексте международных отношений,Москва,1998.

1. Թաթուլ Հակոբյան,Կանաչ ու սև-Արցախյան օրագիր, Երևան-Ստեփանակերտ,2008, էջ 146: [↑](#footnote-ref-1)
2. Տիգրան Թորոսյան, Լեռնային Ղարաբաղի հակամարտության կարգավորումը միջազգային իրավունքի շրջանակներում, երևան 2008,էջ 87: [↑](#footnote-ref-2)
3. Митяев В.Г. Карабахский конфликт в контексте международных отношений,Москва 1998, стр 508. [↑](#footnote-ref-3)
4. Թաթուլ Հակոբյան,Կանաչ ու սև-Արցախյան օրագիր, Երևան-Ստեփանակերտ,2008, էջ 266: [↑](#footnote-ref-4)
5. Տիգրան Թորոսյան, Լեռնային Ղարաբաղի հակամարտության կարգավորումը միջազգային իրավունքի շրջանակներում, երևան 2008,էջ 93: [↑](#footnote-ref-5)
6. Թաթուլ Հակոբյան,Կանաչ ու սև-Արցախյան օրագիր, Երևան-Ստեփանակերտ,2008, էջ 279: [↑](#footnote-ref-6)
7. Տիգրան Թորոսյան, Լեռնային Ղարաբաղի հակամարտության կարգավորումը միջազգային իրավունքի շրջանակներում, երևան 2008,էջ 98: [↑](#footnote-ref-7)